La gastronomia eleva un 8,7% la facturació de Damm\nLa marca cervesera incrementa en un 14% la seva plantilla i factura 1.264 milions d'euros el 2018\nper Redacció VIA Empresa Barcelona. 29 de maig de 2019 15:56\nL'activitat internacional és un altre dels pilars del creixement el 2018 | Cedida\nDamm ha tancat el 2018 superant els 1.264 milions d'euros de facturació, un resultat que suposa un creixement del 8,7% respecte a l'any anterior, i ha obtingut un benefici net de 112,6 milions d'euros, segons han informat en un comunicat. A tancament del 2018, Damm comptava amb un equip de 4.574 persones, després d'incorporar a 562 persones durant l'exercici, incrementant la seva plantilla en un 14%.\nMés info: Estrella Damm comença les proves per a l'eliminació de les anelles de plàstic\nDurant l’any passat, Damm ha realitzat un esforç inversor superior als 100 milions d'euros per a incrementar la seva capacitat de producció fins als 25 milions d'hectolitres, així com per a millorar l'eficiència en les seves plantes. En aquest sentit, tots els negocis del grup -begudes, logística i distribució i restauració- van complir els objectius assenyalats en el pla estratègic 2017-2021, amb increment de vendes i activitat en tots els canals i mercats.\nDins de les previsions del pla estratègic, Damm està immersa de ple en un procés de transformació digital -pel qual hi ha invertit 10 milions d'euros-, que té com a objectiu impulsar la competitivitat en tota la cadena i adaptar-se a les noves formes de relacionar-se amb els mercats i els consumidors. Els resultats d'aquest procés són un total de més de 140 projectes, cada vegada més tangibles i entre els quals destaca en l'últim exercici un sistema de control dels tancs de cervesa (beer-drive) en els clients d'hostaleria per a monitorar i mesurar el consum de cervesa en temps real, que facilita al client el seguiment online i en qualsevol dispositiu del consum de cervesa.\nDamm, a més, ha estrenat aquest 2018 el seu canal d’ecommerce amb la venda d'una edició limitada de la seva cervesa de Nadal madurada amb fusta de roure i castanyer. A més, la companyia ha reforçat el seu vincle amb Barcelona Tech City, hub d'innovació i emprenedoria digital, convertint-se en main partner de l'associació.\nDamm guanya 112,5 milions d'euros


És temps de verema, és temps de bons vins - Celler de l'Aspic\nEstem en plena verema i els viticultors del Priorat es posen mans a l’obra a primera hora del dia tot aprofitant que a la sortida del sol la temperatura sol ser més amable. Tot i que estem a la tardor, aquest any les temperatures són altes i, per tant, a partir del migdia el treball comença a ser més dur de l’habitual. De fet, durant el mes de juliol es van viure temperatures que arribaven als 43 graus centígrads i que han provocat la pèrdua de part de la producció.\nLa tradició vinícola de la regió es remunta als monjos cartoixans d’Escala Dei, ens explica Joan Asens, d’Orto Vins. Tot i el fet que marca un abans i un després a la zona, quant a producció de vins, és la fil·loxera, un insecte himenòpter causant de la mort de la majoria de vinyes de la Península Ibèrica durant el segle XIX. Aquest fet, tràgic a priori, va portar com a conseqüència l’afluència de comerç cap al sud de França perquè els marxants de vi d’aquest país apreciaven molt la qualitat dels vins del Priorat. Tot plegat feu que el cultiu de la vinya es tornés a estendre per tota la comarca imposant, principalment, dues varietats: la Garnatxa Negra i la Carinyena.\nEls tanins també depenen de la collita. Les collites més madures comporten més subtilesa mentre que una verema més primerenca comporta tanins més evidents. De fet, ens relata detalladament el propietari d’Orto Vins que això és degut a la polimerització d’aquests tanins durant la maduració del raïm que porta a terme la vinya com a estratègia d’expansió de l’espècie.\nUna característica peculiar del Priorat és que en un territori acotat hi conviuen dues DO. La DOQ Priorat i la DO Montsant. Això és degut al fet que hi ha diferents tipus de sols diferenciats. A la DOQ Priorat s’hi troba principalment la llicorella que és una roca que fa que hi hagi poca terra, poca capacitat de retenció d’aigua i poca fertilitat i la planta sigui més petita. Això també fa baixar la producció però n’augmenta l’estructura. En canvi a la zona de DO Montsant els sòls són calcaris, argiles, granit i pissarra.\nceller de l'aspic ortovins verema vi


Jaume "el boter" i Mercè "el cabàs de les dotze"\nEn Jaume “el boter” vol evocar un boter poblenoví, professió molt coneguda a finals del segle XIX i a principis del segle XX quan els magatzems de vi i de licors i els boters van ser una part indestriable del paisatge industrial del Poblenou. Totes les firmes es dedicaven a l’exportació, raó per la qual els interessava ser a prop del port, per tant, el Poblenou era el lloc adequat.\nAgafar el cabàs i anar a la plaça. Potser ara sembla una cosa llunyana amb tantes grans superfícies i cadenes de supermercats que hi ha però, aquesta activitat va omplir molts matins de moltes dones del Poblenou durant molts anys. La Mercè “el cabàs de les dotze” vol evocar el record de tantes dones treballadores que, amb els seus afanys de cada dia, han donat vida al nostre barri.\nVaren ser cedits anònimament a la Colla del Drac l'any 2007. La incorporació imprevista d'aquestes figures a la Colla del Drac va suposar que calgués buscar-los el seu paper en les festes del Poblenou. Són els dos personatges que animen la Fira de les Festes de Maig i que acompanyen les comparses de capgrossos que sovint participen en la Cercavila d'Aniversari dels Dracs i de la Víbria.\nAny de construcció: abans del 2007\nPrimera actuació: 20 de maig del 2007\nConstructors: Figures del taller Sarakanda\nVestuari: Mar Grañena


Els que podrien mocar-se amb les orelles (Iu Forn)\n2 min. 16/09/2015 18:47\nL’última insinuació del ministre de Defensa, el senyor Morenés, sobre militars i Catalunya, va servir al compte de Twitter @TancsADiagonal i a Quim Monzó per comentar a través d’aquesta xarxa la greu disfunció que pateixen les càmeres de trànsit que l’Ajuntament de Barcelona té situades a l’inici de l’avinguda. Els arbres són molt frondosos i tapen part de la via. Això fa que, en cas d’entrada de tancs per aquest tradicional indret, la visió no sigui nítida. Per aquest motiu, @TancsADiagonal ha iniciat una campanya a Change.org (ja ho sap, la pàgina on pots demanar signatures per donar suport a una petició) perquè l’alcaldessa de la ciutat, Ada Colau, faci podar els arbres.\nAl text que acompanya la petició hi podem llegir: “El 27-S és a tocar i necessitem més que mai una visió òptima a través de les càmeres que ofereix l’Ajuntament per poder avisar abans que ningú tota la població de l’entrada dels tancs per la Diagonal. És per aquest motiu que necessitem que es podin els arbres de l’avinguda Diagonal”. Ah, dimecres a la tarda l’havien signada 327 persones.\nPerò resulta que Libertad Digital (inspirada pel locutor Federico Jiménez Losantos i, segons Bárcenas, finançada pel PP amb diner negre) presenta la iniciativa com a notícia: “ Los tanques son una figura retórica y reiterativa de los medios concertados de la Generalidad de buscar el enfrentamiento y practicar el victimismo. Pero hay quien se lo toma tan en serio que un grupo de ciudadanos ha emprendido una campaña en internet [...]. No es ninguna broma, aunque lo parezca”.\nNooo, no és cap broma, no. Gràcies, LD, m’heu fet riure molt.


DES DEL MEU MAR: de maig 2015\nPer molts anys, Olga Xirinacs, escriptora tant de temps admirada, i ara ja, molt estimada.\nQuan vaig descobrir el teu blog, t'anava llegint a poc a poc, com a mi m'agrada llegir i assaboria cadascuna de les teves paraules.\nHa passat temps, alguns blogs ja ni existeixen, però tu et mantens ferma i amb el cap ben alt, tal com ha de ser. Gràcies per ser-hi! Et necessitem!!\nAvui vull recordar un post que em va enamorar - gairebé tots ho han fet i encara ho fan- però en aquell moment, quan el vaig llegir, em vaig prometre a mi mateixa que un dia prendria un cafè real amb tu. I el desig es va complir! Cafè que, tu ho saps, no serà l'últim!\nAquest és el post de la lluna i del cafè i de l'entrada de l'hivern i d'unes paraules entranyables, que et fan tan especial.\nMoltes, moltes i moltes felicitats!\nImatge treta d'aquest enllaç\nPublicat per Montse a 11.5.15\nNo estem distrets!\nAhir va fer un any de la presentació del meu primer llibre en solitari: Dones de vidre.\nNo he sentit cap emoció especial, perquè... en realitat no ho sé, per què. Ni tan sols me'n vaig recordar, ahir, així que tampoc no ho vaig celebrar. Hi he penst avui, quan, a l'escola, anava a posar la data al full d'una nena a qui estava passant unes proves i, quan ha vist que hi posava un 6, m'ha dit:\n-Montse, avui és dia 7, ho hem escrit a la pissarra quan hem arribat!\nLlavors he estat conscient de l'efemèride.\nAvui fa molt de vent, aquí. Des de la finestra d'on contemplo el meu mar, ho noto per les petites ondulacions i també pels diferents tons de blau. Ho veig fins i tot sense ulleres! He sortit una estona a la terrassa i m'he hagut d'abrigar una mica. Francament, al matí quan he sortit escopetejada cap a l'escola, no m'hi havia fixat. Potser és que encara no en feia, perquè el vent - i això ho he après navegant amb el meu capità- entra al migdia. I a la nit, se'n va a dormir! (més o menys, eh?, ara no siguem més papistes que el Papa).\nSempre em passa igual: començo a escriure i llavors se m'activa el "disparador" i no callaria. Però no val a parlar per parlar. Per això ho deixo aquí.\nEiiii, algú va veure els tres golets del Barça, ahir? hehehe...\nAh, una cosa: Senyor Wert: gràcies per recordar-me, una vegada més, que la normalitat que ens havien promès mai no havia existit, tot era una maniobra per distreure'ns. Però no s'enganyi: no ens distrauran pas.\nPublicat per Montse a 7.5.15\n04 de maig, 2015\nHi voleu participar?\nPublicat per Montse a 4.5.15\n03 de maig, 2015\nSembla que ja no m'interessi el blog.\nHo sembla, però no és veritat: si que m'interessa. Només que no trobo força per entrar-hi, per llegir-vos, per comentar-vos, per escriure, per llegir els vostres comentaris, per respondre'ls.\nUna època que passarà? No sé què dir, perquè ara, quan entro al blog, m'excuso perquè fa massa temps que no hi entrava i, "sembla" que ja no hi ha res a dir.\nPerò no és veritat: sí que n'hi ha, de coses a dir; però les paraules se'm queden a dintre i no volen sortir a través del teclat. Com aquell pianista a qui, al cap del temps, les tecles li fan mal als dits (li ha passat, això, a algun pianista?), crec que no acabo de trobar la metàfora.\nAquest any hi ha moltes coses diferents, a casa meva: un dels meus fills ha canviat de vida, i això m'ha marcat profundament. No sabria si dir bé o malament. Només dir que m'ha marcat. Els meus néts continuen sent els meus néts, el meu fill continua sent el meu fill, però tot és força diferent.\nQuan, en un puzzle, una peça que quedava col·locada en el lloc que semblava precís, la traslladem a un altre lloc, tot el puzzle canvia. I potse, el temps dirà que aquella peça, realment, no estava en el lloc que li tocava. Però no n'érem conscients. O sí. Però no la movíem. Doncs això.\nAra podria fer tota una disertació sobre la teoria sistèmica, però no la faré, perquè no en tinc ganes, però tot es redueix a això: un canvi, petit o gran, en un sistema, redistribueix les peces i res ja no és de la mateixa manera que era abans. Per bé o per mal. Per diferent. Et voilà.\nEl 16 de juny tindré, finalment, l'examen de francès que determinarà que aquests darrers estudis que vaig entossudir-me a fer, acabin bé o malament, però que acabin. Si aprovo, perfecte. Si suspenc, segurament no continuaré. No necessito el títol per a res; tant és així, que ara no estudio: llegeixo i veig pel·lícules en francès. Aprenc més que estudiant; la meva memòria ja no té ni 20, ni 30, ni 40, ni tan sols 50 anys. Llegeixo novel·les, "romans". No sóc capaç de llegir res més, ara; novel·letes en francès, que fan que vagi aprenent, mentre m'entretinc. La tauleta de nit desborda de llibres que vull llegir i el meu cap, d'històries que vull escriure. Però jo només llegeixo novel·letes en francès. C'est tout, et tout arrivera.\nTotes les altres peces del puzzle se sostenen prou bé. La meva mare està passant una etapa força bona, encara que ella no en sigui del tot conscient; dissabte passat vam anar de shopping (em sembla que en francès també en diuen així), i va estar prou bé. Feia temps, que amb ella no anàvem de shopping! Arribant a casa hi havia dos dels néts, amb els seus pares, muntant un trenet d'aquests de fusta que tenim dins una capsa de sabates (bastant grossa; de fet, era una capsa per unes botes de muntanya, així que el trenet hi cap sencer). Sabeu aquests trenets que venen a l'Ikea? Doncs això. Als néts els agrada i s'hi entretenen bastant.\nPer Sant Jordi vaig vendre dos llibres, entre tres paradetes, a Barcelona. Voleu que us digui la veritat? em pensava que no en vendria cap. L'any que ve, a les paradetes de Barcelona hi anirà Rita la cantaora! Ja s'ho faran! Jo em passejaré pel poble, contemplant llibres, roses i badant.\nUna de les famílies és a Argentina, perquè la família d'ella conegui els bessonets. S'hi estaran gairebé un mes, em fan enveja. Tinc moltes ganes, de conèixer Argentina, però em temo que m'hauré d'esperar molt, encara, per poder-hi anar... encara hi ha massa obligacions.\nObligacions! Estem envoltats d'obligacions! Si tornés a néixer voldria ser una fulla d'arbre, o un ocell, una ploma... alguna cosa que es pogués desplaçar sense lligams... potser l'ocell és el que s'assembla més al que jo seria. Volar i volar, descansar a estonetes...\nFa mesos que tinc una obsessió (sempre he dit que amb mi, Freud, encara hauria fet més fortuna). Jo i les meves obsessions, hahaha! Em fa l'efecte que, quan em mori, passaré molt de fred! Li tinc dit a tota la família (encara que no m'escolten, perquè ho troben ben absurd) que la nit o les nits que hagi de passar a la morgue, que, a part de ficar-me en aquella horrorosa bossa de plàstic que surt a les pel·lícules, abans d'entaforar-me en aquell calaix del refrigerador encarregat de suprimir les males olors dels morts, em posin una manteta per sobre... us imagineu, quin fred, el pobre mort, allà, despullat, embolicat "només" amb la bossa de plàstic? Només de pensar-hi em ve basarda!\nCom que no vull continuar parlant de morts i d'obsessions, podria tornar a parlar de política, hahaha! Gran part de la política de casa nostra és ben morta: potser que li poséssim una manteta! (deu tenir fred!) Es veu que avui, la Sànchez Camacho es passejava tota cofoia per Blanes ( us ho he dit, ja, que em fa vergonya, que aquesta dona sigui de Blanes?) envoltada pels seus guardaespatlles (com es diu, guardaespatlles, en francès? espero que no em surti a l'examen). Jo no l'he vista. M'ho han explicat. Millor, que no l'hagi vista. Potser li hauria deixat anar algun improperi (no, no en sóc capaç)... ja m'hi tornaré a les urnes, si és que les posen...\nUi, se m'ha fet l'hora d'anar a fer el sopar! En voleu?\nUs deixo una de les cançons que escolto darrerament, que m'agrada molt.\nPublicat per Montse a 3.5.15


Des del moment en què la raó política la té qui presenta al públic la cadena més llarga, qui la té més petita o qui per vergonya renuncia a exhibir-la queda immediatament desautoritzat . L`exhibició de la llargària de la cadena esdevé en una mena de veritat “objectiva” que tanca tota discussió i debat. El resultat és que el que s`ha de fer és sí o sí (a decidir per nassos) el que prediquen els partidaris de la més llarga. Per tant en política la mida sí que importa (oooh! síii!, oooh! síii!).\nÉs curiós tot i que sembli inversemblant tot el que està succeint a la política catalana és molt semblant al que ha succeït en l’àmbit de la filosofia. També aquí la mida importa. Hi ha qui es presenta davant els altres com aquell que ha gaudit d’una experiència privilegiada de contacte amb la realitat en contrast amb la resta que també ho ha intentat i no ho ha aconseguit. Aquesta és una tendència que algú anomena metafísica, que ha dominat la filosofia quasi des dels seus orígens.\nPlató va ser tal vegada l’exemple més famós de filòsof metafísic. Davant dels escèptics, explicava en un dels seus coneguts mites, que la sortida d’una ombrívola caverna permetia a qui ho aconseguia situar-se per sobre dels altres mortals: ell era qui disposava de la contemplació de l’autèntica realitat i això, curiosament en l’àmbit polític, li atorgava el dret (i el deure) de guiar als que per comoditat o per incompetència no s’havien desempallegat de la foscor.\nPerò hi ha encara un exemple anterior però que pel que ens importa resulta més proper, Parmènides. Aquest filòsof parlava de què en un principi existien diferents vies que es disputaven la millor manera d’arribar a l’Ésser. Però que de totes aquestes només hi havia una que t’assegurava l’assoliment de l’objectiu. L’anomenava la via de l’Ésser, la via de la veritat. Mentre a les competidores les anomenava via del No-ésser o via de l’Ésser i el No-Ésser. Igual que en l’actualitat catalana, la via que apareix com la verdadera i l’única que t’assegurava l’assoliment de l’Ésser, de l’ésser català en aquest cas, és la que els seus partidaris anomenen catalana. Les altres, per tant, no mereixen tal nom, perquè igual que ja ho va fer Parmènides, negaven l’ésser o bé l’afirmaven i alhora el negaven com si patissin d’una malaltia que ell anomenava bicefàlia: deien una cosa i la contrària alhora. Com és el cas català, aquests pretenen ser catalans i ser alhora el seu oposat ontològic. La qual cosa des del punt de vista del principi d’identitat és una aberració, no només ontològica, sinó també lògica.\nA Catalunya també abunden filòsofs de la via metafísica. Un dels més conspicus és el Ferran Saez. A diferència de Parmènides, la seva il·luminació no està provocada per l’aparició d’una deessa en un somni, sinó de la visió del poble català reclamant la independència. Els seus adversaris són desqualificats perquè no han volgut viure un esdeveniment únic a la història de la humanitat, perquè no han volgut participar en un moviment que tothom arreu del món ha tingut l’ocasió de contemplar. Aquest és un punt important, és una visió compartida, fins i tot des de l’avioneta d’Intereconomia, i no una visió índividual i subjectiva. Un moviment que a diferència de la política de cercavila de les acampades del 15-M, el protagonitza la classe mitjana catalana, gent assenyada, allunyada de les dèries adolescents, a qui de veritat li interessa l’esdevenir del país, a qui veritablement l se li pot aplicar la categoria de poble amb propietat (comunitat de propietaris). El veritable poble, a qui, com la deessa de Parmènides, li encarrega una missió transcendental.\nAl a dir que el Ferran Saez no és un convers que acaba de caure del cavall, abans de tenir aquesta revelació mística compartida, ja s’havia preparat per aquest moment. Prèviament havia reclamat als intel·lectuals catalans que en aquests temps calia reprimir la seva tendència a la heterodòxia, és a dir, la seva tendència secular a col·laborar amb l’enemic. És l’hora de tancar files en un projecte comú.\nDesprés havia desafiat als interlocutors de la via del no respostes intel·ligents als seus arguments. Però encara, malauradament, està esperant una objecció digna que mereixi una resposta com cal. Sembla que optin majoritàriament pel silenci. Justament, diuen, aquest silenci és la seva força.\nQueda aleshores la via intermèdia per desacreditar. Sobre aquesta, igual que va fer l’eleata, adverteix que hem d’estar molt alerta amb el discurs dels partidaris de la via híbrida perquè, tot i que sembli disposar d’algun atractiu en aparença, és la més perillosa: és el discurs de l’engany, una veritable “estafa intel·lectual”, una estratègia perfecta per aixecar-nos la camisa.\nEn resum, mentre els primers no volen ensenyar-la..., la cadena, no sigueu mal pensats, els segons se l’han reconstruït quirúrgicament amb pedaços d’aquí i d’allà. A diferència de les altres dues, la seva és la natural, l’autèntica, la genuïna.\nLa visió de la realitat catalana per part del Ferran Saez és com la d´una realitat absoluta, que fins ara no s’havia manifestat de forma tan rotunda. La grandària/llargària de la cadena humana apareix com un ordre donat de manera objectiva, estable, perenne i per a sempre. D’una forma similar se li revelaven l’Ésser a Parmènides i les Idees a Plató. Però hem de recordar que aquest fou el primer a introduir la veritat en la política i que quan en política entra en joc la veritat, comença també el perill de l’autoritarisme.\nManel Villar, Sant Pol, 15/09/2013\nJo també m'indigno, Ara, 20/05/2013\nHeterodòxies, Ara, 10/10/2012\nLes falses terceres vies, 11/09/2013\nmvillar universalisme i identitat Vattimo


La Generalitat firma un conveni per a la construcció de 39 habitatges de lloguer per a joves\nEl director general d'Arquitectura i Habitatge del Departament de Política Territorial i Obres Públiques, Damià Calvet, juntament amb l'alcalde de Berga, Josep M. Badia, ha firmat un conveni per a la construcció d'una promoció de 39 habitatges de lloguer per a joves en aquesta població del Berguedà. Aquesta actuació, que es preveu que comenci durant el segon semestre d'aquest any, suposa una inversió d'1,9 milions d'euros.\nLa promoció tindrà 39 habitatges de protecció oficial que seran adjudicats en règim de lloguer i destinats a joves. Els criteris d'adjudicació seran establerts per l'Ajuntament de Berga i la Generalitat de Catalunya mitjançant la Direcció General d'Arquitectura i Habitatge, la Direcció General de Serveis Comunitaris i la Secretaria de Joventut. L'edifici estarà situat en un solar entre els carrers Mossèn Espel, Harmonia i Cercs, propietat de l'Ajuntament de Berga, que cedirà la finca a l'Institut Català del Sòl (INCASOL). A canvi, l'ajuntament farà ús d'uns locals de la planta baixa, que destinarà a equipament municipal. La Generalitat ja ha iniciat els tràmits per a l'adjudicació de la redacció del projecte d'edificació. Aquesta promoció s'inclou en el Programa d'Habitatge i Sòl 2000-2003 promogut pel Departament de Política Territorial i Obres Públiques. El programa preveu que durant aquest període s'iniciï la construcció de 10.651 habitatges, 1.865 dels quals seran de lloguer per a joves.


En aquest article he recollit els dies internacionals i mundials més importants de l’any. Aquestes dates assenyalades celebren, commemoren, representen.... una causa promoguda per alguna organització internacional, habitualment vinculada a les Nacions Unides, per fer-les visibles a escala internacional.\nAls docents ens pot ser molt útil estar al corrent d’aquests esdeveniments més importants de l’any per poder treballar aquests continguts amb els infants.\nEn aquestes diades es treballa la temàtica en els mitjans de comunicació i apareixen notícies i esdeveniments que poden ser molt útils per treballar amb els infants. Es poden treballar de maneres molt diverses: llegint notícies, visualitzant vídeos, potenciant diàlegs i debats a l’aula, realitzant treballs en grup, elaborant murals, preparant exposicions …\nPer què serveixen els dies internacionals i mundials?\nEls dies internacionals i mundials tenen diferents finalitats:\nSensibilitzar, conscienciar, cridar l’atenció sobre una problemàtica o una situació.\nRecordar esdeveniments històrics que no es volen tornar a repetir.\nAconseguir recursos perquè es pugui investigar alguna malaltia.\nConscienciar sobre el medi ambient i reflexionar sobre la necessitat de protegir el planeta.\nEvitar l’extinció d’una espècie determinada.\nRecordar i honrar els protagonistes d’un esdeveniment viscut.\nQuins són els dies internacionals i mundials més representatius?\nEn aquest apartat trobaràs un llistat dels dies internacions i mundials que pots treballar amb els infants. Els dies estan organitzats per mesos seguint el calendari escolar.\n8 de setembre. Dia mundial de l’alfabetització\n11 setembre. Diada de Catalunya\n15 setembre. Dia de la democràcia\n16 setembre. Dia internacional de la capa d’ozó\n21 setembre. Dia internacional de la pau\n22 de setembre. Dia mundial sense cotxe\n23 setembre. Comença la tardor\n27 setembre. Dia mundial del turisme\n29 setembre. Dia mundial del cor\n2 d’octubre. Dia internacional de la No violència\n4 d’octubre. Dia mundial dels animals\n5 d’octubre. Dia mundial dels docents\n7 d’octubre. Dia mundial de l’hàbitat\n10 d’octubre. Dia mundial contra la pena de mort\n17 d’octubre. Dia internacional contra la pobresa\n18 d’octubre. Dia mundial de protecció de la naturalesa\n21 d’octubre. Dia internacional de l’estalvi d’energia\n22 d’octubre. Dia internacional de la quequesa\n24 d’octubre. Dia de les Nacions Unides\n27 d’octubre. Canvi d’horari\n1 de novembre. Dia de tot sants\n9 de novembre. Dia internacional de l’inventor\n10 de novembre. Dia mundial de la Ciència\n12 de novembre. Dia mundial de l’obesitat\n16 de novembre. Dia mundial de la tolerància\n17 de novembre. Dia mundial de l’estudiant\n21 de novembre. Dia mundial de la televisió\n3 de desembre. Dia de les persones amb discapacitat\n5 de desembre. Dia mundial del voluntariat\n9 de setembre. Dia internacional contra la corrupció\n10 de desembre. Dia dels drets humans\n11 de desembre. Dia internacional de les muntanyes\n18 de desembre. Dia internacional del migrant\n20 de desembre. Dia internacional de la solidaritat\n21 de desembre. Comença l’hivern\n22 de desembre. Solstici d’hivern\n4 de gener. Dia mundial del Braille\n19 de gener. Dia mundial de la neu\n21 de gener. Dia Internacional de les abraçades\n25 de gener. Dia mundial de l’educació ambiental\n30 de gener. Dia escolar de la pau\n15 de febrer. Dia contra el càncer Infantil\n18 de febrer. Dia internacional de la Síndrome d’Asperger\n20 de febrer. Dia internacional del gat\n22 de febrer. Dia mundial de l’encefalitis\n28 de febrer. Dia de les malalties minoritàries\n1 de març. Dia per la NO discriminació\n3 de març. Dia de la naturalesa\n5 de març. Dia mundial de l’eficiència energètica\n14 de març. Dia internacional del número Pi\n15 de març. Dia del consumidor\n20 de març. Dia de la felicitat\n23 de març. Dia meteorològic mundial\n31 de març. Canvi d’horari\n6 d’abril. Dia internacional de l’esport\n13 d’abril. Dia mundial de l’astronomia\n15 d’abril. Dia mundial de l’art\n16 d’abril. Dia mundial de la veu\n21 d’abril. Dia mundial de la creativitat\n30 d’abril. Dia Internacional del Jazz\n2 de maig. Dia mundial contra el Bullying\n4 de maig. Dia de Star Wars\n5 de maig. Dia mundial de la rialla\n16 de maig. Dia mundial de la llum\nDia internacional de la convivència\n20 de maig. Dia mundial de les abelles\n22 de maig. Dia internacional de la biodiversitat\n3 de juny. Dia mundial de la bicicleta\n16 de juny. Dia mundial de les tortugues marines\n17 de juny. Dia mundial de lluita contra la desertificació i la sequera\n20 de juny. Dia mundial del refugiat\n21 de juny. Comença l’estiu\n23 de juny. Nit de Sant Joan\n24 de juny. Dia internacional contra la contaminació electromagnètica\n26 de juny. Dia mundial contra la droga\n28 de juny. Dia mundial de l’arbre\n30 de juny. Dia internacional dels asteroides\n1 de juliol. Dia internacional del Reggae\n3 de juliol. Dia internacional lliure de les bosses de plàstic\n8 de juliol. Dia mundial de l’alegria\n11 de juliol. Dia mundial de la població\n13 de juliol. Dia mundial del Rock\n18 de juliol. Dia internacional de Nelson Mandela\n21 de juliol. Dia mundial del gos\n26 de juliol. Dia dels avis\n30 de juliol. Dia internacional de l’amistat\n1 d’agost. Dia mundial de l’alegria\n12 d’agost. Dia internacional de la joventut\n15 d’agost. Dia internacional de la relaxació\n19 d’agost. Dia mundial de la fotografia\n29 d’agost. Dia mundial del videojoc\n31 d’agost. Dia internacional de la solidaritat\nAmb aquestes dates assenyalades, es busca sensibilitzar, conscienciar i cridar l’atenció sobre una temàtica. Es pretén assenyalar l’existència d’un problema sense resoldre en la societat perquè els governs i els estats actuïn, prenguin mesures i busquin solucions.\nTambé es fomenta que els ciutadans prenguin consciència d’aquestes problemàtiques, entenguin la necessitat d’actuar i s’impliquin en la mesura que els sigui possible. Si els ciutadans estan informats poden promoure canvis en el seu entorn proper i exigir als seus representats que actuïn.\nCom a docents, aquestes dates assenyalades constitueixen una molt bona oportunitat per parlar amb els infants de temàtiques rellevants com per exemple: la pau, els drets dels infants, el canvi climàtic, les bosses de plàstic, la capa d’ozó, el respecte al medi ambient, l’alimentació, l’aigua, les abelles ….\nAquestes dates també ens permeten treballar temàtiques d’actualitat a partir de les quals podem fer un bon treball de conscienciació amb els infants. Per exemple temàtiques com el tabac i les drogues, la violència de gènere, el bullying, les xarxes socials, els refugiats, la pobresa, l’explotació infantil, la corrupció…\nDeu reflexions que esquerden el relat sobre l'adoctrinament Un bon nombre d'articulistes d'El Diari de l'Educació han expressat…\n'La guerra mundial que va refundar Europa', a la… Malgrat l’abast mundial de la Guerra, el camp de batalla…


Àvols Fembres: de setembre 2012\nTorna la Fira del Llibre\nDes del 21 de Setembre fins el 7 d'octubre torna la Fira del Llibre d'Ocasió Antic i Modern al Passeig de Gràcia (entre Pl. Catalunya i Consell de Cent).\nAquesta Fira, una de les més veteranes del sector, l'organitza el Gremi de Llibreters de Vell de Catalunya és una bona oportunitat per trobar llibres descatalogats i d'ocasió a molt bon preu.\nEls horaris de la Fira són:\nDilluns a dissabte: 10.00 a 21.00\nDiumenges: 11.00 a 21.00\nA la mateixa Fira podéu visitar l'exposició Tàpies, amic dels llibres a la Cruïlla entre Passeig de Gracia i Gran Via de les Corts Catalanes.\nDe Sancti Michaelis a Sant Miquel\nL’església de Sant Miquel d’Olèrdola del segle X al XXI.\nL’església de Sant Miquel d’Olèrdola és un element referencial en el paisatge penedesenc. Al segle X, el comtat de Barcelona guanyava terreny al territori controlat pels musulmans i Olèrdola es convertí en nucli principal del nou territori, el castrum o civitas. Aquest primer temple queda parcialment destruït a conseqüència de les ràtzies musulmanes. Al segle XI es construirà un nou edifici que sobreviurà a la destrucció de la civitas, l’any 1108, i tindrà continuïtat com a església parroquial fins a la fi del segle XIX.\nLa recent restauració de l’església li ha renovat la imatge, un edifici romànic amb alguns elements gòtics i renaixentistes. La recerca ha permès apropar-se als fidels que l’utilitzaren com a temple i cementiri durant més de mil anys.\nLa Universitat Jaume I de Castelló posa a disposició dels investigadors un arxiu virtual amb documents relatius a la Corona d'Aragó.\nPodéu trobar una selecció dedocuments curts en llatí i també una secció de documents extensos. Hi podem torbar documents de dret medieval, privilegis, cartes, testaments etc. Destaquem:\nCostums de Menorca (1301)\nEl Fur de Calatayud (1131)\nTestament de Jimén de Urrea (1240)\nInnocenci IV escriu a Jaume I recomanant-li el metge mestre Gerard (1251)\nPodéu visitar la pàgina web de l'arxiu digital aquí.\nExposició “Barcelona 1957. Leopoldo Pomés”\nDes del 19 de setembre fins el 26 de gener podéu visitar l'exposició "Barcelona 1957" on s'exposen les fotografies fetes per Leopoldo Pomés encarregades per l'editor Carlos Barral. L'espai on es pot visitar és la Fundació Foto Colectánia (Julián Romea, 6, D2).\nPomés retrata la Barcelona de fa 50 anys, el Raval, l'Eixample... amb una visió crítica i que representa un testimoni molt viu de l'època.


Fer muntanya: 2011/02\nSerra de Curull: Puig de les Àligues i Puig de Curull.\nPista Sant Bartomeu – Riera de Sant Bartomeu – Can Puig (indicador) – Baga de Curull – Coll de la Coma del Coll – Puig de Les Àligues – Puig de Curull – La Salgueda – Salt del Molí – Pont de Salgueda – Pista Sant Bartomeu\nSortida a les 7 de Vic en direcció Sant Quirze de Besora per la C-17. A partir d’aquí ens desviem per la BV-5227 fins a Vidrà. Continuem en direcció a Siuret per la GIP-5227 i en poc més d’1 km després de Vidrà, de la nostre dreta, surt una pista forestal (hi ha un indicador de La Barraca, la Vila Vella, Sant Bartomeu de Covildases).\nSeguim per aquesta pista que en baixada i direcció sud ens apropa a la riera. Deixem un primer trencant a l'esquerra i un segon a la mateixa banda, just quant arribem a un pas canadenc. Anem seguint la pista ara revestida de ciment. Creuem la riera i continuem fins arribar en un pal indicador (S. Bartomeu, Vila Vella). Punt d’enllaç del PR C-47 que prové de Vidrà i lloc per on arribarem. (Hi ha una cadena a la dreta). Total 40 km.\nAquest itinerari circular d’avui ens portarà a dos dels cims més destacats de la Serra de Curull. El Puig de les Àligues o també dit Pic de l’Àliga i el Puig de Curull. Ens permetrà gaudir dels frondosos boscos de faigs d'aquesta zona, sobretot pel vessant nord.\nLa serra de Curull és una curta serralada que va de la Collada de Sant Bartomeu fins al congost de Forat Micó, en una extensió d’uns 8 km.\nAquesta ruta es pot fer tot l’any, però és, ara, quan la tardor li dóna un especial encant els faigs que ens acompanyaran bona part del trajecte, encara que les seves fulles acabades de caure puguin esborrar la visió clara del camí.\nSón les 8 i amb 4 ºC de temperatura. El dia es presenta totalment assolellat.\nIniciem la ruta per la pista que va seguint el curs de la riera de Sant Bartomeu. Poc desprès de posar-nos a caminar sentim un fort soroll de fons; cal apartar-nos ràpidament i contemplar com passa davant nostre un immens ramat de vaques que fan la transhumància de tota aquesta zona. Hi estem durant una bona estona. En Lluís ens diu que ha comptabilitzat el pas d’unes 423 vaques. Tot un espectacle.\nTranshumància cap a Vidrà\nContinuem remuntant la pista i anem observant com el bosc cobreix totalment els vessants de la serra de Curull. El faig és l’arbre preponderant de tota aquesta zona.\nDesprès de caminar uns 30 minuts per aquesta pista i d’haver travessant la riera, arribem a Can Puig.\nEn aquest punt deixem la pista\nAquí trobem un cartell que ens indica la direcció a seguir per arribar al Puig de les Àligues. Deixem la pista i seguim cap a la dreta. Comença el camí en una bonica pujada a través d'una de les obagues de faigs més boniques i frondoses de la zona.\nAquest camí, està molt poc senyalitzat. De fet, no comporta cap problema ja que es tracta d’anar seguint el rierol. Primer el tenim a la dreta i sovint ens caldrà creuar-lo i també durant un bon tros el seguim per el seu curs.\nLa pujada es un xic fatigosa però l’esforç resta compensat per la bellesa del lloc.\nAriibant al coll\nPoc abans d’arribar al coll i a la dreta hi ha la font de la Canal. El lloc, en aquesta època, resta molt tapat per les fulles.\nDesprès de 1 h. de pujada, el camí desemboca en un gran espai obert entre grans faigs i arribem al Coll de la Coma del Coll a 1.257 m. Aquest coll és una important cruïlla de camins.\nHi ha antics rètols de fusta que indican les direccions dels llocs. Curiosament en noms diferents. Recentment hi ha una nova retolació amb el nom “oficial” de Pic de L’Àliga.\nGirem cap a l’esquerra (hi un rètol indicant el lloc) i seguint un sender que va per la carena comencem a ascendir suaument. Els senyals blaus ens acompanyen fins al cim.\nDurant l’ascens podem anar gaudint de grans vistes.\nNo ens hem d’espantar pel seu aspecte desafiant que en forma de pica, sembla inaccessible. El camí que hi puja és certament vertiginós. Els últims metres són força costeruts i algun pas ens demanarà una certa agilitat, cal superar-los fent una petita grimpadeta però sempre fàcil.\nEl Puig de les Àligues és un cim dret d’atrevida estructura i el millor mirador de la serra de Curull situat a 1.342 m. El poc espai de que disposa el cim, juntament amb el seu accés, ens fa semblar que estiguem en un cim del Pirineu.\nTemps total sortida:1h 30’.\nEl cim té forma de “pica” amb una roca que el corona i amb vistes aèries. Un rètol anunciador del cim i la seva alçada, una senyera amb un llibre de registre i uns pessebres complementen la decoració del cim.\nPresenta unes grans vistes panoràmiques. Cap el nord veiem, des de el Port de Compte fins el Canigó, passant per serralades com les del Cadí, muntanyes de La Molina, Núria i Vallter. També podem veure serralades prepirinenques com les de Montgrony, Taga, Cavallera o Milany.\nCap a llevant la vista queda força restringida per la mateixa serra de Curull, encara que podem veure les rodalies del Puigsacalm. Al sud tenim serralades com Cabrera, les Guilleries, Collsacabra, Montseny, Sant Llorenç i fins els cingles de Bertí. A ponent veiem Montserrat, la plana de Vic, l’altiplà del Moianès, Bellmunt i fins els Rasos de Peguera. Molt llunyanes resten les muntanyes de Prades.\nBellmunt, Pedraforca, Cadí...\nEls boscos propers ens recorden que estem a la part més ufanosa d’Osona. Som als peus de la Baga de Curull amb una de les fagedes més grans del país.\nAvui podem gaudir d’unes vistes espectaculars i que demana passar-hi una bona estona.\nOsona i el Montseny\nEsmorzem a dalt al cim. Durant l’esmorzar ens apareix al nostre entorn un pit-roig saltironant i esperant les engrunes de pa que cauen al terra. Ens acompanya durant tot l’esmorzar. Tenim una alegre companyia.\nDesprès de gaudir d’aquest meravellós paisatge, iniciem el camí de tornada pel mateix camí que hem fet, tot carenejant fins a trobar l’indicador del Coll de la Coma.\ncamí cap al coll\nAra seguim cap a l’esquerra per un corriol planer enmig de la fageda. En poca estona arribem al coll del Puig de Curull i deixant el camí pugem al Puig de Curull. També cal una petita grimpadeta per arribar al cim.\nPic de característiques semblants al Puig de les Àligues, amb grans vistes panoràmiques. Presidit per una senyera i una placa amb el nom i l’alçada (superior a la reconeguda oficialment amb 1.314 m).\nPlaca al Puig de Curull\nMagnífica visió del Puig de les Àligues des del Puig de Curull\nVeiem al fons la masia de la Salgueda. El nostre proper objectiu.\nAl costat d’aquest cim podem contemplar el cim del Castell de Curull de 1.303 m. Resten algunes ruïnes del castell, ara pràcticament cobertes de terra i vegetació.\nHi ha referències documentals d’aquesta castell des de l’any 1020. Formava part del comtat de Besalú i era propietat de Bernat I de Tallaferro, comte de Besalú.\nEn arribar al segle XV sembla va ser abandonat i amb això va donar principi a la seva deterioració.\nRetornem al coll de Curull i seguim el traçat d’un corriol molt fresat en fort descens.\nEl camí ressegueix el vessant de la muntanya entre boixos i una fantàstica fageda.\nCal estar atents a les fites que es van trobant al llarg de la baixada; en força llocs és un xic perdedor. L’indret és molt emboscat i exuberant.\nPassem pel costat de la font de l’Abeurador a 1.120 m. Situada a la dreta del camí. Hi ha una pica que recull l’aigua que hi surt.\nEl camí va seguint en fort descens fent llaçades. En alguna clariana enmig de la roureda podem veure la masia de la Salgueda.\nArribem a Can Salgueda a 990 m. Important masia deshabitada i formada per tres edificacions. Dues en estat força precari i una tercera ben conservada. La casa llueix un escut i amb finestres ben treballades. Una mostra clara de la importància d’aquesta masia.\nAl fons, el Puig de Curull\nA partir d’aquí tenim dues opcions per continuar cap a Vidrà. La més habitual es continuar per la pista que transcorre al costat del torrent de la Salgueda.\nNosaltres deixem la casa a la dreta i seguim per l’antic camí de carro que accedia a la casa. Un camí poc transitat i que transcorre pel pla.\nBen aviat aquest camí passa a ser un corriol, força fressat i evident. De tant en tant trobem alguna fita que ens confirma que anem be.\nDesprès de seguir aquest camí durant uns 40’ arribem al Clot del Pollastre. Aquí s’uneix amb la pista procedent de la Salgueda.\nClot del Pollastre\nAra el camí puja lleugerament i algun tram està empedrat. Ens trobem a la vall de la Toriscada.\nEntrem dins un fondal ombrívol, amb grans pedres, i el camí segueix enmig d’una gran fageda. L’indret molt bonic.\nArribem al Salt del Molí. Per l’esquerra s’ajunta un camí am els senyals del PR C-47. Hi ha un rètol.\nPart superior del Salt del Molí\nFem una curta i forta baixada per arribar-nos fins al Salt del Molí. Un espectacle que no podem perdre’ns. El molí aprofitava dues vegades l’alçada del salt.\nAquest salt està situat en un lloc espectacular. L’aigua es despenja des d’una alçada de 30 m. i rebot en una profunda gorja..\nRecuperem el camí principal i poc desprès travessem el riu Ges per el pont romànic de la Salgueda. Format per una sola i àmplia arcada. Va ser reconstruït el 1843 i més properament s’han refet els costats.\nPassem el pont i seguim les marques del PR C-47 cap a la dreta. El camí continua en paral·lel al riu. Si ens girem podrem tenir una bona visió completa d’aquest bonic pont.\nMés informació: http://fermuntanya.blogspot.com/2009/06/serra-de-bellmunt-vidra.html\nMés endavant el sender travessa el riu. Cal escollir el lloc més accessible.\nAra el camí segueix en lleuger ascens i seguint les marques grogues i blanques arribem a la pista de Sant Bartomeu. Punt final de l'excursió d'avui.\nBonic paratge poc abans d'arribar a la pista\nMarxem a 2/4 de 2 i a ¼ de 3 arribem a Vic.\nRecorregut : 10’14 km.\nAlçada mínima: 824 m\nAlçada màxima: 1359 m\nAscensió acumulada: 624 m.\nVisitar aquesta contrada en aquestes dates és un plaer pels sentits. La tardor en aquest lloc, és una extraordinària simfonia de colors. Els arbres es vesteixen amb fulles de totes les tonalitats. Trepitjar els munts de fullaraca al caminar, produeix unes relaxants sensacions...\nSortida realitzada el dia 3 de Novembre de 2010\nPublicat el 28.2.11 8 comentaris:\nEtiquetes: Bisaura, Cim, Circular, Excursió, Osona, Parcialment senyalitzada\nSerra de Curull: Puig de les Àligues i Puig de C...


El Sedis La Seu acomiada la temporada a Mollet — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Sedis La Seu acomiada la temporada a Mollet\nEl Sedis La Seu acomiada la temporada a Mollet\nL'equip urgellenc, que suma 16 triomfs, finalitzarà a la part alta de la Lliga EBA La Seu FC rep el Linyola i l'Organyà i el Coll de Nargó van a Solsona Futbol i golf centren la jornada de dissabte del Consell Esportiu de l'Alt Urgell\nEsport Escolar - Golf 2012\nEl Sedis La Seu jugarà l'últim partit de la temporada aquest dissabte a les 6 de la tarda a Mollet, contra el Recanvis Gaudí. El conjunt urgellenc completarà així una Lliga EBA marcada per una molt bona segona volta que l'ha consolidat a la part alta.\nDe fet, el Sedis arriba a l'última jornada amb opcions -tot i que remotes- de disputar els llocs d'ascens, ja que està a un sol triomf del segon classificat, el Girona, i empatat amb el Sabadell-Sant Nicolau, l'Hospitalet i el Montcada (16-11).\nDe la seva part, el Mollet és novè, a tres triomfs de distància, i també té garantida la continuïtat. Urgellencs i vallesans han seguit trajectòries paral·leles des que van ascendir plegats, en la fase final de Copa Catalunya disputada el 2008 a la Seu.\nEn futbol, La Seu rep aquest diumenge el Linyola. L'Organyà i el Coll de Nargó coincidiran tots dos a Solsona, ja que jugaran respectivament contra el primer i el segon equip de la capital del Solsonès. L'Oliana va a Palau d'Anglesola.\nUn any de sanció a l'àrbitre que va agredir un aficionat\nEn futbol també és notícia que el comitè de competició ha sancionat amb un any d'inhabilitació l'àrbitre que va agredir un seguidor de La Seu FC en el derbi contra l'Andorra, el 17 de març passat. El col·legiat es va encarar amb un grup d'espectadors que l'havien insultat durant el partit. L'incident es va produir un cop acabat el matx i amb l'àrbitre vestit de carrer, però la Federació ha considerat que va ser una actitud inapropiada.\nD'altra banda, en relació amb l'esport escolar, aquest dissabte, 28 d'abril, el Consell Esportiu de l'Alt Urgell organitzarà tornejos de futbol sala en categoria benjamí i aleví femení, al pavelló municipal, i pollet masculí i femení, al camp de gespa del costat de la pista polivalent de la Seu. Darrera del pavelló els nois de 2n a 6è curs també faran un torneig de golf.\nPer la seva banda, el passat dissabte, 21 d'abril, 67 noies van participar en torneig de golf femení. També es van dur a terme competicions de futbol-7 masculí. En la categoria aleví va guanyar el col.legi Pau Claris, seguit de la ZER Urgellet i la ZER Narieda. En benjamí es va imposar La Salle, seguit de la ZER Narieda i de l'Escola Albert Vives. Pel que fa a la categoria pollet, hi van participar un total de 6 equips, amb 44 participants.


Junts substituye a Cuevillas per Aurora Madaula com a secretària segona de l'Mesa del Parlament\nPublicat 05/04/2021 11:35CET\nLa diputada de Junts Aurora Madaula serà la nova secretària segona de la Mesa del Parlament, després que el diputat Jaume-Alonso Cuevillas --que fins ara ocupava el càrrec-- hagi posat el seu càrrec a la disposició de la presidenta de la Càmera catalana, Laura Borràs.\nSegons fonts del partit, la proposta de Borràs "ha estat consensuada" amb el secretari general del partit i amb el president, Jordi Sànchez i Carles Puigdemont.\nAquest canvi es produeix la mateixa setmana en la qual Cuevillas va dir en una entrevista de VilaWeb que era una 'bestiesa' admetre propostes de resolució contra la monarquia i a favor de l'autodeterminació que a efectes pràctics no tenen recorregut i que podrien portar a la inhabilitació dels membres de la Mesa.\nDesprés de les reaccions a aquestes declaracions, el mateix Cuevillas ha publicat aquest dilluns una carta a Twitter en la que admet que va ser "imprudent" l'ús de la paraula 'ximpleria', i en la qual es mostra partidari de la 'confrontació intel·ligent' amb l'Estat espanyol.\n"Actuaré de la forma que decideixi Junts per Catalunya i amb lleialtat sempre a la presidenta del Parlament, a la disposició de qui estan els meus càrrecs", afirma a la carta, consultada per Europa Press.\nAquesta substitució haurà de ser aprovada en la propera executiva del partit, i Cuevillas continuarà com a diputat del grup en el Parlament.


L’Horta rebrà 800.000 euros per a la restauració del seu patrimoni | Noticias Comunitat Valenciana\tL'Horta rebrà 800.000 euros per a la restauració del seu patrimoni\nMaria Josep Amigó: “Un total de 21 municipis rebran aquestes ajudes que s’han adjudicat seguint criteris tècnics, i és cada ajuntament qui decideix quins projectes són els més necessaris” | Emili Altur: “Ha sigut un treball molt complex en el qual han participat juristes, arqueòlegs i historiadors, els quals han hagut d’estudiar més de mil propostes”\nLa comarca de l’Horta rebrà un total de 834.184 euros en concepte de les Ajudes per a la restauració del patrimoni de la Diputació de València, les quals han sigut presentades per part de la vicepresidenta de la corporació, Maria Josep Amigó, i el diputat de Cooperació Municipal, Emili Altur. Tots dos han coincidit que per al nou equip de govern és una prioritat la conservació del patrimoni “que és de tots”, a més de presentar una inversió bianual que beneficiarà a 29 béns històrics i culturals de 21 municipis de la comarca.\nEs tracta de diverses línies d’ajuda per a obres de restauració i conservació de béns immobles amb valor històric, artístic o d’interès local. En el cas de l’Horta, l’ajuda ascendeix a 353.915 euros per a projectes públics i 132.842 per a entitats privades. A més, una altra de les partides ha sigut destinada, amb un pressupost de 803.319 euros, a obres de condicionament, millora o conservació d’immobles destinats a activitats musicals.\n“Un total de 21 municipis rebran aquestes ajudes que s’han adjudicat seguint criteris tècnics, a través de barems transparents i objectius”, ha destacat la vicepresidenta. Amigó ha incidit en l’autonomia dels pobles i ciutats, “ja que és cada ajuntament qui sol·licita les ajudes i decideix quins projectes són els més necessaris per als seus veïns i veïnes”, a més dels criteris tècnics i objectius que han seguit per a atorgar les subvencions.\nPer a aquesta nova convocatòria, com s’ha dit, la institució ha augmentat el pressupost un 30% més respecte a anteriors corporacions. En total, 248 projectes que recorren totes les comarques valencianes i que, a l’Horta, inclouen actuacions com els treballs de restauració en el Castell d’Albalat dels Sorells, o els de la Torre de Paterna. En el cas de la línia destinada a la restauració d’immobles musicals, cobrirà sobretot actuacions d’insonorització dels centres. Alguns exemples són el condicionament acústic en la Unió Musical de Montcada i de Santa María del Puig, el revestiment de l’escenari de l’Agrupació Musical de Tavernes Blanques o la restauració de la façana modernista de ‘La Lírica’, a Silla.\nEn concret, els 21 municipis de l’Horta percebran un total de 834.184 euros. Per localitats l’assignació serà la següent:\nDiputació de ValenciaEmili AlturL'HortaMaria Josep Amigópatrimoni\nValencia 1 año ago\nJaramillo recoge el premio Novagob excelencia 2016 por la estrategia Go Dival!\nRoberto Jaramillo: “Este premio corona el trabajo de todo el personal de la Diputación por convertir la institución en una\nValencia 5 años ago\nDetenidas tres personas tras cometer un alunizaje en una tienda de telefonía móvil de Alberic\nLa Guardia Civil en colaboración con la Policía Local de la localidad de Alberic, arrestaron a tres jóvenes instantes después\nDeportes 4 años ago\nLa plaza Manuel Granero se llena para acoger la 4ª jornada del torneo de Ajedrez ‘Juego Limpio’\nEn pleno parque municipal de la plaza Manuel Granero se celebró la cuarta jornada del Torneo Municipal de Ajedrez ‘Juego


Altres – Casal d'Esporles\nCURS D’AGENT DINAMITZADOR DE LA SERRA DE TRAMUNTANA\nJa s’ha obert el termini d’inscripció del curs d’agent dinamitzador de la Serra de Tramuntana,\nSi clicau al link podreu accedir a la guia docent\nPublicat el Juny 2, 2015 per casaldejovesesporlesPosted in Altres, Esporles, Formació, Jornades/ CursetsDeixa un comentari\nTaller; com fer una càmera de fotos\nEn realitat no és una càmera de fotos qualsevol, sinó una càmera estenopeica amb una caixa de llumins.\nEls materials i les eines que ens faran falta són:\n– Una caixa de llumins.\n– Un rodet de fotografies nou de 35mm.\n– Un rodet buit de 35mm.\n– Trossos de cartró prim (el mateix de la caixa del rodet).\n– Llauna de refres.\n– Cinta aïllant, molt important que sigui negra.\n– L’espiral d’un quadern.\n– Una agulla de cosir fineta.\n– Un rotulador permanent negre.\n– Un regla.\nEn primer lloc hem de llevar la part interior de la caixa de llumins, i en el centre marcar un requadre de 24x24mm (tal com mostram a la imatge),\nHem de tenir en compte que el tamany habitual de fotografies és de 36x24mm.\nAmb un cúter tallarem el quadrat que hem dibuixat (anant molt alerta a deixar els costats del quadrat ben llisos)\nPer a reduir els reflexes dins la caixa de llumins, pintarem l’interior amb un rotulador permanent negre\nSi pots, intenta acolorir l’interior de las caixa de llumins.\nA la part de davant de l’exterior de la caixa, farem un forat de 6x6mm (aquí també farem els costats ben llisos).\nTalla un tros d’una llauna de refresc d’uns 15x15mm, posa la làmina tallada damunt un cartró gruixut. Al centre de la làmina pressiona suaument amb l’agulla i gira poc a poc per intentar que el forat sigui el més net possible (l’objectiu d’això és aconseguir un forat el més petit possible i sense cap imperfecció)\nEl diàmetre ideal pel forat és d’aproximadament 0,2mm (com més petit sigui, més nítides seran les imatges, i com més gran, menys força tindrà la fotografia)\nLa part posterior de la làmina d’alumini també la pintarem de negre per evitar reflexes. Com que l’alumini reflexe molta llum, l’ideal serà fer-li vàries capes fins que no veiem cap reflexe.\nCol·loca el tros d’alumini en el centre de la caixa (és molt important que haver mesurtat exactament el centre de la caixa).\nAferra la làmina en cinta aïllant pels quatre costats\nPer a que el disparador sigui senzill, el farem de la següent manera (encara que si hi poséssim un tros de cinta tapant el forat també valdria):\nTalla dos trossos de cartolina, un quadrat de 32x32mm i un rectangle de 24x40mm. Al tros quadrat hi tallarem al seu centre un quadrat de 6x6mm.\nA la part interna del tros rectangular hi aferrarem un tros de cinta per evitar fugues de llum o reflexes.\nCol·locarem la peça quadrada damunt el forat (així com es mostra a la imatge) aferrant cinta a tres dels seus costats i deixant la part superior lliure per a que hi entri just el tros rectangular que farà d’obturador.\nComprova que l’obturador baixa completament i tapa l’orifici d’entrada de llum.\nSaber en quina mesura s’ha ajustat la pel·lícula per a cada canvia de foto pot ser complicat. Si ens passam, la pel·lícula es perd, sino arribam podem tenir doble imatge.\nPer evitar això agafarem l’espiral de quadern (com el de la imatge) i tallarem un dels seus espirals.\nAgafa el rodet nou i col·loca-hi l’espiral tallat de manera que el seu extrem punxegut entri (poquet) en una de les perforacions de la pel·lícula.\nProva si es mou estirant una mica de la pel·lícula i aferra’l amb cinta aïllant per a que es quedi en aquesta posició (s’ha d’escoltar un click cada vegada que passi de forat)\nRECÀRREGA DE LA CÀMERA:\nRetalla el principi de la cinta el més recte possible.\nTreu la pel·lícula una mica i passa-la a través de la caixa de llumins. Assagura’t que el costat que no brilla passa per davant del forat.\nAmb cinta adhesiva transparent, ajuntarem els extrems de la pel·lícula el més recte possible (ha d’estar alineat per poder passar al rodet buit). Encinta els dos costats i assegura’t que estàn ben segurs.\nIntrodueix la part interior de la caixa de llumins.\nGira l’eix del rodet i assegura’t que cap tros de la pel·lícula està visible.\nJa tenim la pel·lícula carregada, però és necessari tapar una mica més l’entrada de llum.\nTAPANT LA LLUM:\nSi vols que no hi hagi problemes amb les teves fotografies és molt important que no entri cap raig de llum a l’interior de la teva càmera ( que no sigui a través del forat).\nEl més important per sellar és l’espai entre el rodet i la caixa de llumins. Posa cinta als dos costats a doble capa i aferrat ben fort.\nMira bé la següent imatge, posa doble capa i mira de tapar tots els buit possibles (cuida’t de no tapar els eixos dels rodets).\nÉs possible que en condicions de molta lluminositat el cartró de la caixa de llumins traspassi una mica de llum, així que tapa tots els costats visibles de la caixa.\nAferra una anella de llauna de refresc a l’eix del rodet buit per a que sigui més senzill rodar.\nAl rebobinar la pel·lícula aquesta tendirà a rebotar cap a on s’aplica la tensió, per evitar-ho col·loca un poc de paper a la banda del rodet nou (no espitjis molt o serà difícil de rebobinar).\nI aquí tenim el resultat i algunes fotografies fetes amb aquesta càmera:\nAssegura’t de mantenir l’obturador tancat en tot moment menys quan facis la foto. Per a rebobinar la pel·lícula gira l’eix, escolta i conta sis clicks, si la teva apertura era de 24mm i 8 clics si era de 36mm. No intentis rebobinar la pel·lícula al revés o podràs rompre l’espiral i el rodet.\nEl número F (velocitat en que la càmera dur a terme la fotografia) d’aquesta càmera és d’aproximadament f90 . De totes formes no fa falta ser molt precissos amb el temps d’exposició quan utilitzis una pel·lícula de color amb ISO 100 o ISO 200.\nExterior, assolellat: 1 o 2 segons.\nExterior, ennuvolat; 5 segons.\nInterior, lluminositat normal: 5-10 minuts.\nQuan acabis amb el rodet hauràs d’anar alerta a l’hora de retirar-la per a poder seguir utilitzant la càmera tantes vegades com vulguis.\nLleva momentàniament el clicker per a poder rebobinar la càmera i encinta tal i com ho feres la primera vegada.\nEs pot revelar a qualsevol tenda de revelatge o de fotografia.\nPublicat el Mai 22, 2015 Mai 20, 2015 per casaldejovesesporlesPosted in Altres, etcDeixa un comentari\n“Internet és incontrolable. I si Internet és incontrolable, la llibertat guanyarà. És així de simple”. Ai Weiwei, Guardian.\n– Totes les persones tenen dret a expressar-se lliurement a través dels mitjans digitals, sense por de represàlies o persecució.\n– Totes les persones tenen dret a sol • licitar i rebre informació a través dels mitjans digitals.\n– Tothom té dret a no ser per la vigilància pública dels mitjans digitals.\n– El sector privat, i les empreses de tecnologia, en particular, estan obligades a respectar el dret a la llibertat d’expressió i els drets humans.\nEn un context de transformació política, social i econòmica, la garantia efectiva dels drets a la llibertat d’expressió i d’informació resulta encara més essencial. Conscient de la transcendència dels reptes que ens presenta el 2015, l’International Press Institute acaba de publicar un informe en el qual avalua l’estat de la llibertat de premsa a Espanya i identifica els seus desafiaments principals. (informe aquí) http://www.access-info.org/wp-content/uploads/IPISpainReport_ESP.pdf\nEn l’edició de 2015, Espanya ocupa el lloc 33 entre 180 països, per sota d’altres 17 membres de la Unió Europea, però per damunt de països com el Regne Unit, França o els Estats Units.\nNo obstant això, l’anàlisi local dels reptes de la llibertat de premsa a Espanya constata algunes deficiències que, en major o menor mesura, suposen un risc per a la garantia d’un dret fonamental essencial per a la formació d’una opinió pública lliure i, en conseqüència, per a la consolidació del sistema democràtic actual:\n– la qüestionada independència de la radiotelevisió pública i d’alguns aspectes de la regulació audiovisual;\n– la falta de transparència en la inversió de publicitat institucional;\n– les deficiències de la recentment aprovada llei de transparència;\n– la tendència a convocar rodes de premsa sense preguntes;\n– els riscos derivats de l’aprovació de normes jurídiques, com la nova Llei de seguretat ciutadana;\n– l’abast de la legislació espanyola en matèria de difamació.\nLa “Llei Mordassa”\nL’avantprojecte de la llei coneguda popularment com “la llei mordassa” (la Llei Orgànica de Seguretat Ciutadana, aprovada el 30 de març de 2015) suposa un retrocés en matèria de llibertats d’expressió i d’informació, i s’obre la possibilitat que les forces de seguretat impedeixin als periodistes el lliure exercici de la professió.\nEl passat 10 d’abril hologrames de milers de persones de tot el món es varen manifestar, amb una acció pionera i molt simbòlica, davant el Congrés per mostrar el seu rebuig a l’aprovació de la llei que entrarà en vigor l’1 de juliol de 2015.\nEn aquesta mateixa data també entraran en vigor les qüestionades modificacions del Codi Penal que, des del punt de vista periodístic, comporten el risc que certes filtracions, informacions sobre seguretat informàtica, i fins i tot la cobertura informativa d’accions de protesta, es puguin considerar accions de terrorisme segons com s’interpretin els nous articles de la llei.\nLa tipificació penal dels delictes d’injúries i calúmnies, vigent a Espanya, és contrària als estàndards internacionals en matèria de llibertat d’expressió.\nPublicat el Mai 20, 2015 per casaldejovesesporlesPosted in Altres, Esporles, etc, Què fem aquests dies??Deixa un comentari\nPublicat el Abril 9, 2014 Abril 4, 2014 per casaldejovesesporlesPosted in Al Casal d'Esporles, Altres, Esporles, Què fem aquests dies??Deixa un comentari\nCurs de Swing per setembre\nS’han d’apuntar per parelles.\nQuantes més parelles hi hagi més econòmic sortirà.\nLes dates encara no estan tancades, depenem del grup que s’apunti.\nApuntau-vos al casal municipal de joves si estau interessats/des!!!!\nPublicat el Agost 8, 2013 per casaldejovesesporlesPosted in Al Casal d'Esporles, Altres, Esporles, Què fem aquests dies??, SalutDeixa un comentari\nCurs gratuït de productes fitosanitaris\nPublicat el Agost 1, 2013 Agost 1, 2013 per casaldejovesesporlesPosted in Altres, Esporles, Formació, Jornades/ CursetsDeixa un comentari\nCicle de Cinema Crític, organitzat per Sa Figuera,\n– Divendres 15, a les 19.30h a la Sala d’Actes de Sa Fàbrica, comença un nou cicle de Cinèma Crític, organitzat pel col·lectiu local de consum responsable Sa Figuera amb la projecció del documental El malson de Darwin d’Hubert Sauper. Presentat per Joan Moranta, Dr. en Biologia i investigador del Centre Oceanogràfic de Balears.\nPublicat el febrer 14, 2013 febrer 13, 2013 per casaldejovesesporlesPosted in Agenda, Altres, Esporles, Què fem aquests dies??Deixa un comentari\nEsporles per Esporles, solidaritat dins el poble\nL’Ajuntament d’Esporles posa en marxa Esporles per Esporles, una iniciativa solidària d’acció i àmbit local. Es tracta d’organitzar un “banc d’aliments i productes” per a les persones i famílies del poble que en aquests moments de dificultat econòmica ho necessiten. El projecte està gestionat pels Serveis socials de l’Ajuntament, compta amb la col·laboració dels comerços del poble, i està obert a la participació de tots els ciutadans.\nEl sistema de funcionament és el següent: a diversos establiments comercials d’Esporles s’han instal·lat uns petits contenidors perquè les persones que hi vagin a comprar, hi puguin aportar algun producte que adquireixin al mateix establiment, a més de la seva compra.\nSenzillament, es demana que en anar a fer la compra, comprem alguna cosa de més i ho donem per a altra gent del poble que ho necessita. Un grup de voluntaris ho recollirà i els serveis municipals ho distribuiran entre les persones i famílies, usuàries dels Serveis Socials, que més ho han de menester.\nProductes d’alimentació, d’higiene personal, de neteja de la llar, estris domèstics, peces de vestir bàsiques, roba d’infant, material escolar…\nAls mateixos comerços on comprem els productes.\nQualsevol dia en horari comercial.\nEls dimecres podem aportar productes frescs (carn, peix, ous, lactis, fruita, verdura).\nA més, al Casal de Joves, en horari habitual, també es recolliran joguines, contes i material escolar de segona mà, en bon estat.\nSi voleu participar com a voluntaris, posau-vos en contacte amb el Casal 619 55 48 57 pij@esporles.cat.\nAdjuntam cartell i llistat de comerços que col·laboren, hi trobareu els contenidors a partir de la setmana que vé.\nNO ÉS UNA CAMPANYA DE NADAL, ÉS UN PROJECTE PER TOT L’ANY\nPublicat el Novembre 23, 2012 Novembre 23, 2012 per casaldejovesesporlesPosted in Al Casal d'Esporles, Altres, Esporles, Què fem aquests dies??Deixa un comentari\nAquest dissabte 13 d’Octubre comença l’esplai la CADERNERA!!!\nl’Esplai La Cadernera d’Esporles.\nUna enitat amb més de 15 anys de rodatge!\nActivitats per nins de 5 a 12 anys: tallers, jocs, excursions, danses, una comparsa i participar a la Rua,… No avançarem quines són les activitats perquè volem que hi hagi espectativa per part dels infants.\nQUAN HO FEIM?\nEls dissabtes de 16’00 a 18’00h durant el curs escolar. (Venir a l’esplai durant el curs es tendrà en compte de cara a les places i el preu del Campament d’Estiu). No passa res si qualque dia no podeu venir!\nPretenem que l’Esplai sigui un lloc de trobada on puguin compartir amb els seus companys diversió i coneixements. Que frissin que arribi dissabte per passar una estona junts i engrescats.\n30 euros anuals destinats al material que emprarem els dissabtes a l’esplai.Volem recordar que l’Esplai és una entitat sense ànim de lucre i que tant monitors com director som voluntaris, amb la titulació requerida, i no cobram per la nostra tasca.\nEls fulls d’inscripció els podreu trobar a l’ajuntament, al nostre blog\nTambé ens podreu trobar per fer l’inscripció i per qualsevol consulta els dissabtes al Casal de l’Esplai de 15’30 a 16’00 : Carrer Joan Cabot núm.14 (zona Vilanova)\nPublicat el Octubre 11, 2012 per casaldejovesesporlesPosted in Agenda, Altres, Esporles, Què fem aquests dies??Deixa un comentari


UnXicdeTot: El reeditat butlletí de la secció local de ERC. “El Ressò”.\nEl reeditat butlletí de la secció local de ERC. “El Ressò”.\nCom he fet en altres ocasions, em prendre la llibertat de donar la meva opinió sobre el reeditat butlletí de ERC, que al meu entendre no es tindria que haver deixat de publicar mai, i que si s’ ha reeditat, es degut a que a Calldetenes s’ ha mantingut, amb mes o menys fortuna, viu el debat un cop passades les eleccions.\nEn la meva opinió i com he dit en alguna altre ocasió, caldria que es tractessin en aquests butlletins locals mes temes de Calldetenes. Nomes dos dels escrits en parlen, els altres sis parlen de temes de política de país, però no de temes municipals. Penso que si el que es vol es participar en el debat sobre el poble, el que cal es tractar mes temes locals (posicionament sobre la MAT, planta de gestió de runes, planta de gestió de purins, millores a la web, neteja i recollida de deixalles, etc...), ja que dels temes de país, ja ens donen muntanyes d’ informació els mitjans de comunicació.\nReferent al escrit sobre el Mercat, estic d’ acord en els punts principals. De fet en els escrits que he fet sobre aquest tema, m’ he mostrat favorable al mercat, encara que no sobre la seva ubicació, que per cert tampoc li deu sembla la mes idònia al sr. alcalde, quan te pensat canviar-la quan es faci la variant. Trobo “atrevida” l’ afirmació de que l’ actual ubicació es la que vol la majoria. No dic que no tinguin raó, però m’ agradaria que em diguessin com han fet la valoració que els permet arribar amb tanta seguretat, a una conclusió semblant.\nEstic d’ acord amb l’ escrit que parla de la manca de coherència dels partits. Crec que els exemples son força clars, i en la meva opinió, fins i tot ERC en va donar alguns exemples mes en l’ anterior legislatura, quan sent membres del govern del president Maragall, les mateixes persones deien unes coses com a govern, i les contraries com a partit. Afortunadament crec que en aquesta legislatura han sabut rectificar, i diferenciar clarament les dues posicions.\nCoincideixo amb l' opinió de L’ Anna Maria. Jo afegiria al seu escrit, que el proper 9 de març, hi haurà en diferents llocs de Catalunya, una recollida de signatures a favor del dret a decidir, promogut per les dues plataformes (“Dret a decidir” i “Sobirania i progrés”). Tant si es va a votar com no, podem participar en aquesta acció. Adjunto el link de la web de la campanya que porta per nom “Decideixo decidir”\nEn l’ escrit del butlletí que porta per títol “Grup Municipal i Consistori”, es comenta que no s’ ha volgut respondre a determinades informacions tendencioses en favor de la estabilitat, i que cal treballar tots en la mateixa direcció. Penso que per poder treballar tots en la mateixa direcció, es necessari que hi hagi debat, i que tots ens anem convencent de que la direcció en la que es vol que es treballi es la correcte.\nDes de pocs dies desprès de les eleccions, he demanat en aquest bloc, que l’ ajuntament fomenti la participació dels veïns per tots els mitjans, fins i tot per Internet com ha fet Vic i altres ajuntaments. Fins ara el canvi ha estat mínim, ja que ni tan sols s’ ha aconseguit, que els veïns puguin preguntar en tots els plens, fet especialment criticable, si tenim en compte que la gran majoria de plens son dels anomenats “extraordinaris”, on no es pot fer cap pregunta. Bona part dels escrits del bloc etiquetats com a “participació” I “internet”, parlen de la necessitat de que l’ ajuntament treballi a favor de que els veïns participin, no tinc cap mena de dubte de que te molts mecanismes per fer-ho.


Marta Rovira s'alinea amb Quim Torra i reitera la «confrontació amb l'Estat» - Regió7 :: El Diari de la Catalunya Central\nMarta Rovira s'alinea amb Quim Torra i reitera la «confrontació amb l'Estat»\nLa republicana encara aposta per la via del diàleg, tot i l'actual situació de «conflicte polític» amb Espanya\nacn 28.08.2019 | 23:29\nMarta Rovira s'alinea amb Quim Torra i reitera la «confrontació amb l'Estat» Regió7\nLa secretària general d'ERC, Marta Rovira, reapareix pocs dies abans de l'inici del curs polític i de la Diada nacional. Després de més d'un any vivint a Ginebra i ja instal·lada amb el marit i la filla, la republicana analitza en una entrevista concedida ahir a l'ACN la situació política actual, desgrana l'estat de l'independentisme i aporta la seva recepta per aconseguir una bona estratègia i mantenir el pols amb l'Estat.\nEn aquest sentit, justament, Rovira va admetre que la tan darrerament esmentada confrontació política amb Espanya és gairebé inevitable. «Estem en un conflicte polític i això implica confrontació, encara que mai sigui volguda», va afirmar. Tot i això, no és de les que menysté l'estratègia de la negociació amb l'Estat. De fet, es va negar a «regalar la bandera del diàleg a Pedro Sánchez» i va avisar que és essencial per al sobiranisme mantenir aquesta voluntat tant dins com fora de Catalunya. A més, va admetre que la «repressió de l'Estat» forma part ja del panorama polític català i adverteix que amb les noves estratègies independentistes s'haurà d'assumir que se seguirà patint. «La repressió ha vingut per quedar-s'hi», va sentenciar.\nLa nova vida de Rovira a Ginebra\nDedica gran part de la seva feina diària a la gestió interna d'Esquerra, i la resta a mantenir contactes internacionals al voltant dels drets humans, la causa catalana i la independència, aprofitant que Ginebra i Suïssa són un pol d'atracció permanent d'agents socials i polítics que podrien interessar-se per la qüestió. Parla tranquil·la, engrescada amb la política catalana, coneixedora de tots els detalls que l'envolten, conscient que la distància del seu Vic natal dificulta algunes de les seves feines, però decidida a aprofitar «les oportunitats que brinda l'exili» per a la internacionalització de la situació de Catalunya.\nJa s'ha fet seu l'entorn que la rodeja, coneix la ciutat i el país que l'acull, fa vida social i parla amb orgull de l'adaptació que la filla ha fet al país i a l'escola. Just ara fa un any que el seu marit i la nena van traslladar-se definitivament a residir amb ella; i veure's envoltada pels seus ha millorat les seves expectatives.\nPerò més enllà de la seva situació personal, Rovira ha volgut mantenir tot el vincle amb el partit i, des de Ginebra, segueix marcant el discurs d'Esquerra. És per això que durant l'entrevista concedida a l'ACN no va poder evitar parlar de l'actualitat política i, poc després que el president de la Generalitat, Quim Torra, apostés per una «confrontació amb l'Estat» que va aixecar polseguera i va causar polèmica fins i tot dins alguns sectors d'ERC, la republicana va voler posicionar-se i explicar per què el concepte no li resulta gens aliè.\n«Estem en una situació de conflicte polític i el conflicte polític implica una confrontació, encara que mai sigui volguda o voluntària. Clarament identifico la situació política actual en forma de conflicte polític», va sentenciar. Però això no vol dir, segons Rovira, que no defensi l'estratègia del diàleg.


Comencen les visites nocturnes a l'església de Sant Nicolau - À Punt\nComencen les visites nocturnes a l'església de Sant Nicolau\nLa considerada la Capella Sixtina valenciana amplia l'oferta amb aquestes visites, que només seran accessibles amb reserva prèvia.\nEsglésia de Sant Nicolau / À Punt NTC\n30 de juliol 2020 - 10:37\nAquesta nit comencen les visites nocturnes a l'església de Sant Nicolau de València, considerada la Capella Sixtina valenciana. És una ampliació de l'oferta cultural d'aquest espai i també l'oferiment d'una nova mirada a una de les primeres esglésies de València després de la conquesta de Jaume I. A primeries del segle XV va ser rector del temple Roderic de Borja, que després va ser el papa Calixt III.\nAquestes visites nocturnes només es faran amb reserva prèvia. El recorregut serà en una sola direcció, amb grups reduïts de 15 persones com a màxim i mantenint la distància de seguretat. La visita començarà a l'exterior del temple, que dona a la plaça de Sant Nicolau, així com al carrer dels Cavallers de Ciutat Vella de València. Després s'accedirà a l'aula capitular, l'únic espai que es conserva plenament gòtic, on els visitants podran contemplar entre altres obres, El sant sopar, de Joan de Joanes. L'experiència nocturna continuarà per l'església, on estan els frescos dissenyats per Antonio Palomino i pintats pel seu deixeble Dionís Vidal en 1700, que ha restaurat la Fundació Hortensia Herrero i que són coneguts com la Capella Sixtina valenciana.\nAquesta nova forma de visitar el temple coincideix amb l'inici d'una nova actuació a Sant Nicolau: la restauració de la sagristia barroca. Les obres duraran 10 mesos i costaran un milió d'euros.\nAndrés García i Txema Martínez reben el II premi de poesia Francisco Brines Cullera reviu el desembarcament del pirata Dragut 'Red' i 'Red Cunt': les cineastes visibilitzen la menstruació en les pantalles L’esmorzar, un ritual valencià ara il·lustrat en una guia Mor als 60 anys Andy Fletcher, teclista i fundador de Depeche Mode Naix Murart, el museu de grafits a l’aire lliure d’Ontinyent Mor l’actor estatunidenc Ray Liotta als 67 anys El Magnànim anuncia les obres guanyadores en els premis València i València Nova 2022 Blanca Paloma ret homenatge a les terres "de foc" valencianes amb 'Niña de fuego'


El got tèrmic d’acer inoxidable 18/8 «Tumbler» de Klean Kanteen és ideal per a totes les edats gràcies a la seua grandària de 237 ml (8 oz). Va genial per a beure còctels, vi, cervesa, café, suc o qualsevol altra beguda. Dis-li adeu als gots d’un sol ús de plàstic i cartó.\nSKU: KK-TUMBLER-vio Categoría: Per a portar Etiquetas: acer inoxidable, ampolla, café, camp, got, klean kanteen, oficina, picnic, recipient, tèrmic, termo, treball, universitat\nEl recipient tèrmic «Tumbler» de 8 unces (237 ml) és un got multiús perfecte per a café calent, begudes fredes, te, cervesa, margarides i fins i tot gelats, mantenint-les calentes durant 2 hores i fredes durant 10 hores. L’acabat de pintura en pols Klean Coat™ és 4 vegades més durador, resistent a l’estellament i segur per a les persones i el planeta.\nSé el primero en valorar “Got tèrmic KLEAN KANTEEN «Tumbler» d’acer inoxidable 237 ml – Violeta rosat” Cancelar la respuesta\nTapa hermètica KLEAN KANTEEN «TKWide Insulated Wide Loop Cap»


El judici s'està duent a terme al Tribunal Supremo Font: Concepción Amat\nAquesta federació, formada per 117 organitzacions, considera que l'única solució possible al conflicte passa pel diàleg i per una sortida política, alhora que es mostra preocupada per la vulneració de drets.\nLafede.cat, integrada per entitats de pau i drets humans, ha reclamat diàleg per part de les dues parts, l'Estat espanyol i el Govern català, i demana respecte als drets fonamentals, com el dret a l’autodeterminació, a la llibertat d’expressió, de manifestació i d'informació.\nLa federació considera que el judici no s’hauria d’haver realitzat mai, donat que la solució hauria de ser política i no judicial. És per això que el veu com un judici a la democràcia que suposa un atac i un retrocés de drets i llibertats a l’Estat espanyol.\nL'entitat dona el seu suport a les famílies de les persones encausades, i sobretot a la de Jordi Sánchez i la de Jordi Cuixart, dos casos que considera que són especialment greus per tractar-se de representants d’entitats socials.\nLafede.cat manifesta que no entén la decisió del Tribunal Suprem de no facilitar la tasca d'observadors i observadores nacionals i internacionals. Expressa també que farà seguiment del judici a partir d'organitzacions que té federades, com és el cas d'Amnistia Internacional, o de plataformes a les quals dona suport, com Trial Watch-Catalan Referendum Case.\nmediació i cohesió social, mediació, resolució de conflictes


Tornen una vegada més els consells de barri de Banyoles – elgarrotxi.cat\nTornen una vegada més els consells de barri de Banyoles organitzats per l’àrea de Participació ciutadana de l’Ajuntament de Banyoles\nEls 5 consells de barri s’han convocat per aquest abril i maig del 2016. Aquest dilluns es va convocar el primer a Canaleta i els següents són el Consell de barri de Mas Palau (21 d’abril a 2/4 de 9 del vespre al casal de barri de Mas Palau), el Consell de barri de la Farga (28 d’abril a 2/4 de 9 del vespre al Centre Cívic Banyoles), el Consell de barri de Sant Pere (2 de maig a 2/4 de 9 del vespre al casal de barri de Sant Pere), i el Consell de barri de les Rodes (9 de maig a 2/4 de 9 del vespre a la sala d’actes de l’Ajuntament).\nEls consells de barri de Banyoles pretenen garantir i impulsar la participació dels veïns i veïnes de Banyoles, i de les associacions, en els assumptes municipals. Són consells de participació que tenen caràcter consultiu, de formulació de propostes i suggeriments. Els consells de barri són un espai de diàleg per resoldre problemes d’interès general i construir projectes compartits de ciutat.\nEn el Consell de barri de Canaleta es van repassar els temes del consell de barri anterior (desembre 2015), es va explicar el nou sistema de subvencions de les festes de barri, els Mossos d’Esquadra i la Policia Local de Banyoles van fer balanç de la seguretat al barri, i es va parlar dels assumptes que els veïns i veïnes consideraven més importants i que els afectaven més. Per la vintena de veïns que hi van assistir, les qüestions que més preocupaven eren la mobilitat fins al centre de la ciutat i la construcció d’una pista esportiva polivalent. L’objectiu d’aquesta pista és que els nens i nenes del barri tinguin un espai per jugar i alhora serveixi en hores lectives a l’institut Josep Brugulat. L’Ajuntament també la considera necessària i s’ha compromès a construir-la, fins i tot, ja hi ha destinat una partida del pressupost municipal del 2016.\nLa regidora de Participació ciutadana de Banyoles, Clàudia Massó, ha manifestat que ”els consells de barri són un espai que ens permet conèixer les idees i preferències dels veïns i veïnes, i un bon espai per construir iniciatives que afectin els barris i la ciutat”.


El grup Tardor 'promociona' el casc antic d'Orpesa amb un concert íntim al terrat de l'Ajuntament\nLa Regidoria de Cultura llança a Instagram un sorteig de 10 entrades dobles per assistir a aquesta actuació que s'emmarca dins de la campanya 'Cuidem la cultura'\nL'Ajuntament d'Orpesa acollirà la propera setmana un espectacle únic en la programació cultural d'aquest estiu. El grup de música en valencià Tardor s'instal·larà al terrat del consistori, el 10 de juliol a partir de les 21.00 hores, per oferir un concert íntim amb els seus èxits més aclamats.\nL'actuació “servirà per promocionar el casc antic d'Orpesa, ja que el concert es celebrarà al terrat de l'Ajuntament, des d'on es poden admirar unes meravelloses vistes del nucli antic i el castell que està situat a la part més alta”, assenyala el regidor de Cultura, Gonçal Tamborero.\nEs tracta d'una actuació en la qual els assistents podran viure en primera persona com és l'enregistrament d'un concert, ja que l'espectacle, segons informa Tamborero, “s'emmarca dins de la campanya 'Cuidem la cultura', una iniciativa d'Acció Cultural del País Valencià en la qual participen diferents ajuntaments de la Comunitat”. El regidor encarregat de l'àrea avança que “després de la temporada estival es donaran a conèixer més dades sobre aquesta campanya cultural”.\nTots aquells que estiguen interessats en assistir a aquesta actuació hauran de comentar la publicació que apareix en el compte d'Instagram de la Regidoria de Cultura (@culturaorpesa) “comentant amb qui els agradaria anar al concert”, tal com explica Tamborero. En total, “anem a sortejar 10 entrades dobles i els afortunats es donaran a conèixer el dia anterior al concert (el 9 de juliol)”, de manera que “es pot participar fins aquest mateix dia, a les 13.00 hores”, adverteix el regidor.


Dia Mundial contra el Càncer de Mama 2019\nSegons l’Associació Espanyola contra el Càncer, a Espanya el càncer de mama té un índex de supervivència a 5 anys superior al 90 %. Les dades són cada vegada més esperançadores. Un èxit que té el seu origen en la investigació incansable.\nA l’univers queda molt per descobrir. L’il·lustrador vol transmetre el seu suport als investigadors que treballen perquè aquesta foscor sigui cada vegada menor. Les llanternes no es poden quedar sense piles. Necessitem llanternes més grans.\nper Belén Segarra\nTot i que no acostumen a sortir a les notícies i queden en un segon pla, els investigadors tenen en la seva perseverança i el seu enginy la clau perquè avancem com a societat en matèria de salut i benestar.\ndimarts, 2 abr. 2019\nNo hi ha dues persones amb autisme iguals i no totes tenen les mateixes capacitats de comunicar-se i interaccionar socialment. Encara que la majoria fem servir paraules, en realitat hi ha formes infinites de comunicar-se i compartir experiències\ndimecres, 5 jun. 2019\nTenim el poder de transformar l’entorn. I aquest, al seu torn, ens defineix i sustenta. Sense planeta Terra no hi ha un nosaltres. Per això, si ens estimem com a col·lectiu, hem de cuidar-lo. És l’única llar que coneixem.\nQuan cuidem una persona o una relació, la persona o la relació millora. Amb la memòria passa el mateix: l’hem de mimar per mantenir-la sana i amb nosaltres tant temps com sigui possible. Només en tenim una!\nDia Mundial del Cor 2019\nA les galàxies més llunyanes hi ha misteris que tots volem resoldre. Però de vegades són els misteris més propers els que són més urgents de resoldre. Per prevenir, curar i erradicar les malalties del cor la recerca és vital.


Ai noi – Grup CANT DE TAVERNA – Fes Ta Festa – La cultura popular a la ràdio i a internet\n25 setembre 2015Cants de taverna\nEm plau molt presentar avui un grup que es diu igual que aquest espai: CANT DE TAVERNA.\nVaren fer un enregistrament amb el títol “On vas gavina?”. Un grup que malauradament no va tenir un llarg recorregut.\nUnes magnífiques veus amb acompanyament de guitarra i també de piano. En Carles Bardera, en aquest enregistrament és baríton, l’Albert Sanjurjo tenor, en Josep Ribas baríton i i en Joan Torras baix.\nCANT DE TAVERNA, de Palomós, i diverses composicions per triar i remenar en aquest compacte.\nAvui. una de ben popular: Ai noi.


CastelldefelsTV.org – Elbaguldelsrecords\nHome » Posts tagged 'Elbaguldelsrecords' (Page 2)\n‘El bagul dels records’ – Ep5 L’Institut\n‘El bagul dels records’ és un espai on ens retrobarem amb el passat de la nostra ciutat i dels nostres veïns i veïnes. Recordes com era la vida a finals dels anys 80 i als anys 90? Sembla mentida que hagin passat gairebé 30 anys. Des d’ara, cada dilluns tornarás a la vista enrere amb nostalgia per recordar diferents moments captats en imatges. Qui no […]\n‘El bagul dels records’ – Ep4 L’escola a Castelldefels\n‘El bagul dels records’ és un espai on ens retrobarem amb el passat de la nostra ciutat i dels nostres veïns i veïnes. Recordes com era la vida a finals dels anys 80 i als anys 90? Sembla mentida que hagin passat gairebé 30 anys. Des d’ara, cada dilluns tornarás a la vista enrere amb nostalgia per recordar diferents moments captats en imatges. Fem un […]\n‘El bagul dels records’ – Ep2 Carnestoltes al 1990\n‘El bagul dels records’ és un espai on ens retrobarem amb el passat de la nostra ciutat i dels nostres veïns i veïnes. Recordes com era la vida a finals dels anys 80 i als anys 90? Sembla mentida que hagin passat gairebé 30 anys. Des d’ara, cada dilluns tornarás a la vista enrere amb nostalgia per recordar diferents moments captats en imatges. El proper […]


L'FBI investigarà nous correus electrònics de Hillary Clinton\nL’agència analitzarà més ‘e-mails’ de l’època en què la candidata era secretària d’Estat per esbrinar si contenen informació classificada\nActualitzada 29/10/2016 a les 07:12\nL’FBI va anunciar ahir que investigarà una nova bateria d’e-mails enviats per la candidata del Partit Demòcrata a la Casa Blanca, Hillary Clinton, durant la seva etapa al capdavant del Departament d’Estat, malgrat que al setembre va rebutjar presentar càrrecs contra ella. L’agència federal va confirmar aquestes noves perquisicions en una carta remesa a destacats representants republicans al Congrés. Segons la missiva, recollida per mitjans nord-americans, el director de l’FBI, James Comey, no pot determinar “quant de temps es trigarà a completar aquest treball addicional”.\nEn aquest sentit, va afegir que “l’FBI hauria de prendre mesures de recerca adequades per revisar aquestes comunicacions, i determinar si contenen informació classificada, així com per avaluar la seva importància en la nostra recerca”. Fonts citades per la cadena CBS van aclarir que no es tracta d’una reobertura de les investigacions, ja que mai s’havien tancat del tot.\nEl portaveu del Departament d’Estat, Mark Toner, va manifestar la voluntat del govern de “col·laborar” si així ho sol·licita l’FBI, encara que va matisar que “no tenim detalls ni informació addicional” a la carta que es va fer pública ahir. L’anunci de la policia federal es produeix després que Wikileaks hagi filtrat nombrosos correus electrònics atribuïts a Clinton i el seu equip, si bé algunes fonts properes van descartar que els documents en qüestió siguin els que han vist la llum aquests últims dies.\nLa polèmica entorn de l’ús dels diferents servidors ha estat un dels temes recurrents al llarg de la campanya, així com als debats televisats amb el candidat republicà, Donald Trump. A onze dies de les eleccions presidencials, el tema torna a copar titulars. De fet, Trump va aprofitar el seu primer acte després de l’anunci de l’FBI per criticar la “corrupció” de Clinton i la seva conducta al llarg dels últims anys, que, en la seva opinió, “amenaça la seguretat dels Estats Units”. Inicialment, el magnat novaiorquès no va dubtar a criticar l’FBI després que els investigadors no veiessin delicte en l’ús del correu privat, però ara en canvi ha modificat el to per dir que el sistema “podria no estar tan manipulat com pensava”. D’aquesta manera, va assegurar que “respecto enormement que l’FBI i el departament de Justícia tinguin ara la valentia de corregir el terrible error que van cometre. És un gran anunci”, hi va afegir.\nPer la seva banda, el president de la Cambra de Representants, Paul Ryan, va acusar Hillary Clinton de “trair la confiança” per tractar de manera incorrecta “importants secrets d’Estat”. Ryan va demanar que no es lliuri informació classificada a l’excap de la diplomàcia nord-americana fins que es resolgui “totalment” aquest assumpte.\nAl seu torn, el president del comitè nacional republicà, Reince Priebus, va insistir en aquesta mateixa línia: “Això per si sol ja hauria de desqualificar algú que busca la presidència, una feina que se suposa que comença cada matí amb un informe d’Intel·ligència d’alt secret.”\nSegons un sondeig divulgat ahir per la cadena ABC News, es redueix a quatre punts la distància entre els dos principals candidats a la Casa Blanca. Així, l’enquesta assenyala que un 48 per cent dels electors votarien per Hillary Clinton, enfront del 44 per cent que optaria per Donald Trump.


El president Torra s'asseu avui al banc dels acusats\nBarcelona. Dilluns, 18 de novembre de 2019. 05:25\nActualitzat Dilluns, 18 de novembre de 2019. 05:25\nQuim Torra s'asseu avui al banc dels acusats. És la primera vegada que es jutja un president de la Generalitat en actiu. Torra s'enfronta a un delicte de desobediència per no haver tret una pancarta amb el llaç groc demanant la llibertat dels presos polítics del balcó de Palau durant la campanya electoral del 28 d'abril passat.\nLa Fiscalia demana que s'inhabiliti el president durant 20 mesos i una multa de 30.000 euros.\nL'11 de març passat, la Junta Electoral Central va posar un ultimàtum de 48 hores a Torra per retirar estelades i llaços grocs dels edificis públics de la Generalitat, amb l'argument que vulneraven la neutralitat institucional necessària durant una cita electoral. El president va saltar-se l'ordre de la JEC i hi va presentar un escrit explicant el perquè. Una setmana després, l'àrbitre electoral va tornar-lo a instar a despenjar tota la simbologia vinculada a la independència i als presos i exiliats i ja el va advertir de possibles responsabilitats penals. Finalment, davant l'ordre de la JEC als Mossos per procedir a la retirada dels símbols, Torra va optar per substituir la pancarta del Palau de la Generalitat per una de similar que canviava el llaç groc per un de blanc.\nEl judici comença a les 9 hores al Palau de Justícia. A les 8 hores hi ha convocada una concentració de suport amb tot el Govern en ple, l'ANC, Òmnium, tots els alcaldes de l'AMI, l'expresident Artur Mas i representants dels partits independentistes.\nCom serà el judici?\nEl judici començarà amb les qüestions prèvies, de la defensa i les acusacions de la Fiscalia i l'acusació popular exercida per Vox, i la declaració de l'acusat. El president, acusat d'un delicte de desobediència, va admetre en la seva declaració prèvia el delicte del qual se l'acusa: "Sí, vaig desobeir perquè em dec a un mandat superior de la ciutadania de defensa dels drets humans". Torra declararà al matí i després ho faran els testimonis.\nComençaran els agents de la policia espanyola citats i qui va ser cap dels Mossos Miquel Esquius. A la tarda declararan el portaveu del grup parlamentari de Ciutadans, Carlos Carrizosa; la delegada del govern espanyol a Catalunya, Teresa Cunillera; Elsa Artadi, que era en aquell moment portaveu del Govern; el síndic de greuges, Rafel Ribó; i el conseller d'Interior, Miquel Buch.\nEl judici acabarà amb els informes finals i el torn final de paraula de Quim Torra.